  Виталий Пронин КНДР ӵектэ Лымшор Кореялы тупаса улон сярысь огкыл гожтыны. КНДР-ысь «Нодон синмун» газетлэн ивортэмезъя, али кунъёс куспын огдырлы тупан сярысь гинэ соглашение гинэ кутэмын. Со интые одно ик тупаса улон сярысь огкыл кутоно. Статьяын верамын, таӵе югдурын улон Америкалы гинэ ярамон луэ, кудӥз «КНДР-ез ӝикатыны» турттэ.Тупаса улон сярысь огкыл азьвылгес кутэмын ке луысал, али Корея полуостровын денуклеаризацилэн (ядерной ож тӥрлыктэк) бадӟым кулэлыкез ӧй луысал, ивортэ КНДР-ысь газет.Тодады вайытӥськом, Уйпал Корея пумысен югдур лэчытомиз кык толэзь куспын. Оштолэзьлэн кутсконаз вераськон потӥз, Уйпал Корея баллистической ракета лэзьыны но ядерной ожтӥрлыкез эскерон ортчытыны дасяське шуыса. Теги: КНДР ЛымшорКорея  